open-index/open-wikipedia-markdown huggingface dataset:
Solidarity Trophy

**Solidarity Trophy** (euskaraz *Elkartasunaren saria*, frantsesez *Trophée Solidarité* eta gaeleraz *Corn Dlúthpháirtíochta*) urtero Sei Nazioen Txapelketan Frantziaren eta Irlanda arteko partidako irabazleari eman ohi zaion saria da.

2026an izan zuen lehenengo ekitaldia eta gizonezkoen zein emakumezkoen arteko partidan emango da.

## Historia 
*Solidarity Trophy* izena du nazio bien arteko harreman historiko eta kulturalak omentzen dituelako. Thomas Lyte britainiarrak diseinatu zuen garaikurra.

## Gizonezkoak 
### Palmaresa 
### Garaipenak 
## Emakumezkoak 
### Palmaresa 
### Garaipenak 
## Ikus, gainera 
* Calcutta Cup
* Millennium Trophy
* Centenary Quaich
* Doddie Weir Cup
* Auld Alliance Trophy
* Cuttitta Cup
* Giuseppe Garibaldi Trophy

## Kanpo estekak
Anna Magnusson

**Anna Evelina Magnusson** (Piteå, 1995eko martxoaren 31) biatloian lehiatzen den suediar kirolaria da.

Hiru Neguko Olinpiar Jokotan parte hartu zuen, zilarrezko bi domina lortuz, Pyeongchangen 2018 eta Milán-Cortina d'Ampezzo 2026, biak erreleboan, eta zazpigarren postua Pekinen 2022 (abiadura).

## Nazioarteko palmaresa 
## Erreferentziak 
## Kanpo estekak
Suvi Minkkinen

**Suvi Minkkinen** (Joutsa, 1994ko abenduaren 8a) finlandiar kirolaria da eta biatloian lehiatzen da.

Hiru Neguko Olinpiar Jokotan hartu zuen parte, 2018 eta 2026 urteen artean, eta brontzezko domina bat lortu zuen Milan-Cortina d'Ampezzo 2026an, jazarpen proban.

## Nazioarteko palmaresa 
## Erreferentziak 
## Kanpo estekak
Kate Stoneman

**Katherine Stoneman**, **Kate Stoneman** izenez ezagunagoa, (Busti, Estatu Batuak, 1841eko apirila - Albany, Estatu Batuak, 1925eko maiatzaren 19a) XX. mende hasierako abokatu, irakasle eta sufragista estatubatuarra izan zen, eta New York State Bar Association — NYSBA — delakoan onartutako lehen emakumea.

## Biografia 
Kate Stoneman Bustiko etxaldean jaio zen, Chautauqua konderrian, New Yorken, 1841eko apirilean. George Stoneman eta Catherine Rebecca Cheneyren alaba zen. Bere familia zuraren negozioan aritzen zen, eta aita, gainera, bake-epaile izan zen hainbat urtez. Bere anaia George Kaliforniako gobernadore izatera iritsiko zen eta bere anaia Edward Illinoisko Gorte Goreneko epaile.

1864an sartu zen Albany Normal School-en (gaur egungo New Yorkeko Unibertsitate Estatala, Albanyn), irakasle izateko asmoz. Eskolan zegoela, New Yorkeko Apelazio Auzitegirako kopiatzaile gisa lan egin zuen. 1866an graduatu zen eta Glens Falls Seminarioan irakasten hasi zen. Geroago, eskolak ematen hasi zen bere alma materrean. Ikasle ohien elkarteko lehen emakume presidentea izan zen, eta eskolako zuzendariorde izatera iritsi zen.

### Karrera legala 
Bere burua modu autodidaktikoan prestatu ondoren, Stoneman izan zen 1885ean New Yorkeko Abokatuen Barrako azterketa gainditu zuen lehen emakumea. Hala ere, New York State Bar Associationen sartzeko bere eskaera 1886ko udaberrian atzera bota zen, emakumea zelako. Tokiko sufragisten laguntzarekin, kalifikatutako eskatzaile guztiak onartzea ahalbidetzeko lege-proiektu bat aurkeztea eta onartzea bultzatu zuen, arraza edo sexua edozein izanda ere. Egun gutxiren buruan, lege-proiektua David Hill gobernadoreak aurkeztu, onartu eta sinatu zuen. Stonemanek berriro aplikatu zuen Barran eta bere eskaera onartu egin zen. 1886ko maiatzaren 20an New York estatuko lehen abokatu bihurtu zen.

Hamabi urte geroago, Stonemanek legeak formalki ikastea erabaki zuen Albany Law Schoolen. Albany Normal School-en jarraitu zuen irakasten Zuzenbidea ikasten zuen bitartean, eta idazkari ere aritu zen arloko abokatu batentzat. Albany Law Schoolen graduatu zen lehen emakumea izan zen 1898an. Albanyn bulego bat ireki zuen, 1889tik 1922ra funtzionatu zuena.

1925eko maiatzaren 19an hil zen.

## Aitortzak 
Albany Law School-ek «Kate Stoneman Saria» ezarri zuen 1994an, «aldaketa aktiboki bilatzeko eta emakumeen aukerak zabaltzeko konpromisoa erakutsi duten» emakumeei ematen zaiena, eta «Kate Stoneman Katedra» ere sortu zuen 2000. urtean. Stoneman National Women 's Hall of Fame-n sartu zen 2009ko urrian. Kate Stoneman Project eponimoak, New Yorkeko abokatu talde batek sortuak, emakumeak lanbide legalean ospatu eta sustatzen ditu.

## Erreferentziak 
## Kanpo estekak
Pierre-Célestin Tshitoko Mamba

**Pierre-Célestin Tshitoko Mamba** (Kolwezi, 1956ko otsailaren 23a) kongoar elizgizon katolikoa da, 2006tik aurrera Lueboko apezpikua dena.

## Bizitza 
1956ko otsailaren 23an jaio zen Kolwezin, gaur egungo Lualaba probintzian, Kongoko Errepublika Demokratikoan. Lehen hezkuntzako ikasketak Kanangako artxidiozesiko Nganzako parrokiako Santa Teresa eskolan egin zituen. Ondoren, Kabweko apaizgaitegi txikira joan zen bigarren hezkuntzako ikasketak egiteko. Filosofia Kabwe eta Mbujimayiko apaizgaitegian ikasi zuen eta teologia, berriz, Maloleko apaizgaitegi nagusian. 1985ean Teologia Biblikoan lizentziatu zen Kinshasako Fakultate Katolikoan. 1988tik 1993ra Teologia Biblikoa ikasi zuen Erromako Urbaniana unibertsitatean, eta han doktoretza lortu zuen. 1982ko abuztuaren 22an apaiztu zen, Kanangako artxidiozesian inkardinatuta geratuz.

Apaiz gisa, honako kargu hauek bete zituen: Maloleko apaizgaitegiko irakaslea (1985etik 1988ra); Kanangako artzapezpikuaren idazkaria (1993tik 1994ra) eta Kabweko apaizgaitegiko errektorea (1994tik 2006ra). 2006ko martxoaren 25ean apezpiku-ordenazioa jaso zuen Godefroid Mukeng'a Kalond artzapezpikuaren eskutik, kontsakratzailekideak Valentin Masengo Nkinda eta Gérard Mulumba Kalemba izanik.

## Ondorengotza apostolikoa 
## Erreferentziak 
## Kanpo estekak
Yuma Kagiyama

(Yokohama, 2003ko maiatzaren 5a) Japoniako izotz gaineko patinatzaile artistikoa da. Neguko bi Olinpiar Jokotan hartu du parte eta bakoitzean bina zilarrezko domina lortu ditu.

## Biografia 
Masakazu Kagiyama patinatzaile artistikoaren semea da, hura ere Olinpiar Jokoetan aritu zen. 5 urte zituela hasi zen patinatzen eta gaur egun oraindik aita du entrenatzaile. 

2020ko Gazte mailako Olinpiar Jokoetan txapelduna izan zen bakarka eta bigarrena taldeka.

2020tik aurrera maila absolutuan aritu da eta Munduko txapelketatan zilarrezko dominak eskuratu ditu. 2022ko Pekingo Olinpiar Jokoetan zilarrezko dominak eskuratu zituen bakarka eta taldeka eta 2026ko Olinpiar Jokoetan ere emaitza bera lortu zuen.

## Nazioarteko palmaresa 
## Erreferentziak 
## Kanpo estekak
Marthe Johansen

**Marthe Kråkstad Johansen** (Mo i Rana, 1999ko urtarrilaren 5a) biatloian lehiatzen den norvegiar kirolaria da. 2026ko Milan-Cortina d'Ampezzoko Olinpiar Jokoetan parte hartu zuen, errelebo proban brontzezko domina lortuz.

## Nazioarteko palmaresa 
## Erreferentziak 
## Kanpo estekak
Guardia Gorria (Txina)

**Guardia Gorria**, txineraz 红卫兵 eta pinyineraz *hóng wèibīn*, Txinako Herri Errepublikan Mao Zedong estatuburuak 1966an sortu eta 1968an desegindako mugimendu sozial paramilitar bat izan zen, Txinako Iraultza Kulturalaren lehen fasean, erakunde honen helburua gizarteko elementu elitistei aurka egitea izan zen.

Kideek maiz jaka berdeak jazten zituzten, garaiko Txinako Herri Errepublikaren Armadako uniformeen antzekoak, maila batean besoko gorria eramanez.
Lisa Buckwitz

**Lisa Marie Buckwitz** (Berlin, Alemania, 1994ko abenduaren 2a) *bobsleigh* modalitatean lehiatzen den kirolari alemaniarra da. Dominadun olinpikoa da.

## Kirol ibilbidea 
2017 eta 2025 urteen artean, Munduko Bobsleigh Txapelketan  sei domina irabazi zituen. 2016 eta 2025 urteen artean beste sei domina Europako Bobsleigh Txapelketan.

### Neguko Olinpiar Jokoak 
2018tik 2026ra hiru Neguko Olinpiar Jokotan parte hartu zuen, bi domina lortuz proba bikoitzean. Urrea lortu zuen Hego Korean Pyeongchangen 2018ko Jokoetan (Mariama Jamankarekin batera) eta zilarra Italiako Milan-Cortina d'Ampezzo 2026ko Jokoetan (Neele Schutenekin), eta laugarren postua Pekinen 2022an, proba berean.
## Nazioarteko palmaresa 
## Erreferentziak 
## Kanpo estekak
Franziska Preuß

**Franziska Preuß** (Wasserburg am Inn, 1994ko martxoaren 11) biatloian lehiatu zen alemanar kirolaria da.

Lau Neguko Olinpiar Jokotan hartu zuen parte, 2014 eta 2026 urteen artean, eta brontzezko bi domina lortu zituen, Pekinen (erreleboa) eta Milan-Cortina d'Ampezzo 2026an (errelebo mistoa), eta laugarren postua Pyeongchang 2018an, banakako proban.

## Aintzatespenak 
2025ean «Urteko emakumezko kirolari» izendatu zuten bere herrialdean.

## Nazioarteko palmaresa 
## Erreferentziak 
## Kanpo estekak
Jasmine Jones

**Jasmine Mari Jones** (Atlanta, Ameriketako Estatu Batuak, 2001eko azaroaren 30a) atletismoan lehiatzen den kirolari estatubatuar olinpikoa da, hesi-lasterketetan aditua.

## Bizitza 
Zientzia Biologikoak ikasi zituen Kaliforniako Hegoaldeko Unibertsitatean.

### Kirol ibilbidea 
Zilarrezko domina bat irabazi zuen 400 metro hesiko proban 2025eko Atletismoko Munduko Txapelketan. Parisen 2024ko Udako  Olinpiar Jokoetan parte hartu zuen, proba berean eta laugarren postua eskuratu zuen.

## Nazioarteko palmaresa 
## Erreferentziak 
## Kanpo estekak
Jasmine Jones (bobsledder)

'''Jasmine Shavaugh'ne Jones'* (Greensburg, AEB, 1996ko uztailaren 9a) *bobsleigh'' modalitatean lehiatzen den kirolari estatubatuarra da. Dominadun olinpikoa da.

## Kirol ibilbidea 
### Neguko Olinpiar Jokoak 
Italiako Milan-Cortina d'Ampezzon 2026ko Neguko Olinpiar Jokoetan hartu zuen parte eta brontzezko domina bat lortu zuen proba bikoitzean (Kaillie Humphries-ekin batera).

## Nazioarteko palmaresa 
## Erreferentziak 
## Kanpo estekak
Ernst Trygger

**Ernst Trygger** (Stockholm, 1857ko urriaren 27a – *ibidem*, 1943ko irailaren 23a) suediar irakasle, diplomazialari eta politikaria izan zen. Suediako lehen ministroa izan zen 1923tik 1924ra.

Uppsalako Unibertsitatean ikasi zuen eta 1889an bertako Zuzenbide irakasle izendatu zuten. Suediako politikari kontserbadore garrantzitsuena izan zen XX. mendearen hasieran XX. 1898tik 1937ra diputatu izan zen, eta 1913tik 1933ra Alderdi Nazionaleko buruzagi. Konstituzio ordenaren eta botere exekutibo indartsu eta zuhur baten aldekoa izan zen erreforma demokratikoen aurrean, nahiz eta azkenean sufragio unibertsala onartu zuen.

1923an lehen ministro izendatu zuten Hjalmar Brantingen dimisioaren ondoren. Bere gobernuak urtebete pasatxo iraun zuen 1924ko hauteskundeetan sozialdemokraten boto kopuruak gora egin zuenean. 1928tik 1930era Kanpo Arazoetako ministro izan zen Arvid Lindmanen gobernuan, eta ondoren politikatik erretiratu zen bizitza akademikoan aritzeko.
Nika Prevc

**Nika Prevc** (Kranj, 1999ko ekainaren 4a) eski-jauzilari esloveniarra da. 2025eko martxoan munduko errekorra ezarri zuen, 236 metrotako jauzia eginez. 2026ko Neguko Olinpiar Jokoetan hiru domina eskuratu zituen, tartean urrezko bat.

Domen Prevc anaia nagusia ere eski jauzilaria da. Txapelduna izan zen 2026ko Neguko Olinpiar Jokoetan eta gizonezkoen jauzi luzeenaren errekorra du, 254,4 metro hain zuzen ere.

## Kirol ibilbidea 
13 urte zituela egin zuen lehenengo eski-jauzi txapelketa Klingenthalen (Alemania) eta hurrengo urtean toki berean irabazlea izan zen.

2022ko Munduko gazte mailako txapelketan urrezko bi domina irabazi zituen eta zilarrezko bat ere bai. Hurrengo urtean urrezko bat eta zilarrezko bi.

2025ean maila absolutuko Munduko txapelketan bakarkako proba biak irabazi zituen eta taldekako proban zilarra eskuratu zuen.

2026ko Neguko Olinpiar Jokoetan jauzi arruntean zilarra, jauzi handian brontzea eta talde mistoan Eslovenia izan zen garaile, anai arrebak elkarrekin zeudela.

## Txapelketak 
## Errekorra 
2025eko martxoaren 14an salto handiko errekorra ezarri zuen 236 metrotako jauzia eginez. Vikersundbakkenen (Norvegia) jokaturiko Munduko Kopako proban izan zen.

## Erreferentziak 
## Kanpo estekak
Neele Schuten

**Neele Schuten** (Gladbeck, Alemania, 1999ko abenduaren 29a) *bobsleigh* modalitatean lehiatzen den kirolari alemaniarra da. Dominadun olinpikoa da.

## Kirol ibilbidea 
Bi urrezko domina irabazi zituen Bobsleigheko Europako Txapelketan, 2023 eta 2024 urteetan.

### Neguko Olinpiar Jokoak 
Italiako Milan-Cortina d'Ampezzo 2026ko Neguko Olinpiar Jokoetan hartu zuen parte eta zilarrezko domina lortu zuen proba bikoitzean (Lisa Buckwitzekin batera). 

## Nazioarteko palmaresa 
## Erreferentziak 
## Kanpo estekak
UCI World Tour 2026

**UCI World Tour 2026** UCI World Tour txapelketaren 16. edizioa izan zen, ProTour sorreraren ostean munduko txirrindularitza egutegia zehazten zuena. Hogeita hamasei lasterketa bilduz, gizonezkoen txirrindularitzan garrantzitsuenak. Horietatik 30 Europan jokatu ziren, bi Asian, bi Ozeanian eta beste bi Ipar Amerikan.

Lasterketen artean, hogeitabi egun bakarrekoak izan ziren eta beste hamalauak etapakoak. Lehenengoa 2026ko urtarrilaren 20an izan zen eta, azkena, 2026ko urriaren 18an.

## Taldeak 
## Egutegia 
## Kanpo estekak 
* UCI World Tour 2026
2026ko Paris-Niza

**2026ko Paris-Niza**, Paris-Niza lasterketaren 84. edizioa martxoaren 8tik 15era jokatu zen. Achères eta Niza lotu zituen, 1.245,1 kilometroko ibilbidearekin, zortzi etapatan banatua.

Garailea, Team Visma–Lease a Bike taldeko Jonas Vingegaard danimarkarra izan zen.

Lehenbiziko euskalduna Cofidis taldeko Ion Izagirre gipuzkoarra izan zen, sailkapen orkorreko zazpigarren amaitu zelarik.

## Talde parte-hartzaileak 
## Etapak 
## Lasterketaren garapena 
### 1. etapa 
### 2. etapa 
### 3. etapa 
### 4. etapa 
### 5. etapa 
### 6. etapa 
### 7. etapa 
### 8. etapa 
## Azken sailkapenak 
### Sailkapen orokorra 
### Puntukako sailkapena 
### Mendiko sailkapena 
### Gazteen sailkapena 
### Taldekako sailkapena 
## Erreferentziak 
## Kanpo estekak
Kaillie Humphries

**Kaillie Armbruster Humphries**, sortzez **Simundson** (Calgary, Kanada, 1985eko irailaren 4a) Kanadako kirolaria da eta *bobsleigh* modalitatean lehiatzen da, banaka eta binakako modalitateetan. 2020. urtean Ameriketako Estatu Batuetako banderapean lehiatzen hasi zen. Dominadun olinpikoa da Kanada zein AEB ordezkatuz.

## Kirol ibilbidea 
2008 eta 2023 urteen artean hamalau domina irabazi zituen Bobsleigheko Munduko Txapelketan.

### Neguko Olinpiar Jokoak 
2010etik 2026ra bost Neguko Olinpiar Jokotan parte hartu zuen, eta guztira sei domina lortu zituen. Urrea Vancouver 2010eko Jokoetan, bikoitza (Heather Moyserekin batera). Beste urre bat Errusiako Sotxin 2014ko Jokoetan, bikoitza (Heather Moyserekin). Brontzea Hego KoreakovPyeongchangen 2018ko Jokoetan, bikoitza (Phylicia Georgerekin). Urrea Pekinen 2022ko Jokoetan (banakakoa) eta bi brontzezko domina Italiako Milan-Cortina d'Ampezzo 2026ko Jokoetan banakakoa eta bikoitza Jasmine Jonesekin batera.

## Nazioarteko palmaresa 
## Erreferentziak 
## Kanpo estekak
Vanessa Voigt

**Vanessa Voigt** (Schmalkalden, 1997ko urriaren 7a) biatloian lehiatzen den alemaniar kirolaria da.

Neguko Olinpiar Joko bitan parte hartu zuen, brontzezko bi domina lortuz, Pekinen (erreleboa) eta Milan-Cortina d'Ampezzo 2026an (errelebo mistoa).

## Nazioarteko palmaresa 
## Erreferentziak 
## Kanpo estekak
Jonas Müller

**Jonas Müller** honakoa izan daiteke:
* Jonas Müller (luge), Austriako luge lasterkaria.
* Jonas Müller (izotz-hockey), Alemaniako izotz-hockey jokalaria.
Aníbal Nieto Guerra

**Aníbal Nieto Guerra** (Fermoselle, 1949ko otsailaren 23a), ***Aníbal de Jesús Crucificado*** erlijio-izena duena, espainiar-ekuadortar elizgizon karmeldarra da. 2006tik 2009ra Guayaquilgo apezpiku laguntzailea izan zen eta 2009tik 2025era San Jacintoko apezpikua.

## Bizitza 
thumb|left|Aníbal Nieto Guerra apezpikuaren armarria|209x209px1949ko otsailaren 23an jaio zen Zamorako Fermoselle herrian, eta Jasokundeko Ama Birjinaren parrokian bataiatu zuten. Abel Nieto eta María Consuelo Guerraren lau seme-alabetatik bigarrena da.

1952an, hiru urte zituela, bere familiak Avilésera (Asturias) joatea erabaki zuen, sortu berria zen Altzairu Enpresa Nazionalean lan bila. Lehenik Los Camposen bizi izan ziren, gero Villalegren eta Trasonan, eta azkenik Llaranesen. 1982ko abuztuaren 8an apaiztu zen Oviedoko karmeldarren monasterioko elizan, José Sánchez González apezpikuaren eskutik.

2006ko ekainaren 10ean, Benedikto XVI.a aita santuak Tuscaniako apezpiku titular eta Guayaquilgo apezpiku laguntzaile izendatu zuen. Urte bereko uztailaren 22an apezpiku-ordenazioa jaso zuen Guayaquilgo katedralean, Antonio Arregi artzapezpikuaren eskutik, kontsakratzailekideak Giacomo Guido Ottonello eta Raúl Eduardo Vela Chiriboga izanik. 2010eko otsailaren 27an hartu zuen kargua, Yaguachi Nuevoko San Hiazinto katedralean egindako ekitaldi batean.

2024an, Zuzenbide Kanonikoaren Kodeak agintzen duen bezala, dimisioa aurkeztu zuen. 2025eko urtarrilaren 31n, Frantzisko aita santuak bere dimisioa onartu zuen, eta aldi berean bere ondorengoa izendatu zuen, Gustavo Adolfo Rosales Escobar.

## Lanak 
* *Plegarias y oraciones* (CD diskoa)
* Frantzisko aita santuaren Ekuadorko bisitaren ereserki ofiziala (2015)
* *Encuentro de oración con Teresa de Jesús* (liburua)
* *Cómo orar desde el sufrimiento* (liburua)
* *Orar en todo momento* (liburua)

## Ondorengotza apostolikoa 
## Erreferentziak 
## Kanpo estekak
Jonas Müller (izotz-hockey)

**Jonas Müller** (1995eko azaroaren 19a - ) izotz-hockeyan aritzen den alemaniar kirolaria da. Urte askotan Eisbären Berlin taldean aritu da, defentsa gisa. 2018ko Neguko Olinpiar Jokoetan parte hartu zuen eta zilarrezko domina eskuratu zuen bere taldeak. 

## Erreferentziak 
## Kanpo estekak
Andreas Skoglund

**Andreas Skoglund** (Oslo, Norvegia, 2001eko martxoaren 22a) konbinatu nordiko-ko eskiatzaile norvegiarra da.

2018ko eta 2019ko Munduko Junior Txapelketan lehiatu zen. 2018an brontzezko domina irabazi zuen taldekako proban; 2019an, berriz, brontzezko domina lortu zuen 10 kilometroko lasterketan, eta zilarrezko domina bat taldekako proban.

Skoglundek 2019ko martxoan egin zuen debuta FIS Konbinatu Nordikoko Munduko Kopan, Holmenkollenen, 37. postua lortuz. Munduko Kopako lehen puntuak 2019ko abenduan bildu zituen Lillehammerren, 28. eta 16. postuarekin.

2026ko Neguko Olinpiar Jokoetan parte hartu zuen eta taldekako proban Jens Lurås Oftebro-rekin urrezko domina lortu zuen.

## Lorpenak 
## Erreferentziak
Jonas Müller (luge)

**Jonas Müller** (Bludenz, 1997ko urriaren 4a - ) lugean aritzen den austriar kirolaria da. Bere anaia Yannick kirol berean lehiatzen da.

2026ko Neguko Olinpiar Jokoetan parte hartu zuen, bi zilarrezko domina irabaziz, banakako eta taldekako probetan (Lisa Schulte, Thomas Steu, Wolfgang Kindl, Selina Egle eta Lara Kippekin batera).

## Nazioarteko palmaresa 
## Kanpo estekak
Johannes Lamparter

**Johannes Lamparter** (Viena, Austria, 2001eko azaroaren 8a) konbinatu nordikoan lehiatzen den eskiatzaile austriarra da.

Bere debut denboraldia 2020-21-eko Konbinatu Nordikoko Munduko Kopan izan zen. Munduko Kopako lehiaketan bi podium lortu zituenean. Baina emaitza are ikusgarriagoak egin zituen 2021eko Munduko Txapelketan. Lamparterrek urrezko bi domina irabazi zituen, bat banakako Gundersen muino handian eta bigarrena taldekako esprintean. Errelebo proban ere brontzezko domina eskuratu zuen. 2021ean ere, junior mailako munduko txapeldun bihurtu zen, Lahtin.

2026ko Neguko Olinpiar Jokoetako 3 probetan dominak lortu zituen. Zilarra banakako 2 probetan eta brontzea taldekako proban.

## Lorpenak 
## Erreferentziak
Stefan Rettenegger

**Stefan Rettenegger** (Viena, Austria, 2002ko otsailaren 3a) konbinatu nordikoan lehiatzen den eskiatzaile austriarra da.

Brontzezko domina irabazi zituen talde mistoko proban 2023ko FIS Munduko Txapelketan.

2026ko Neguko Olinpiar Jokoetan parte hartu zuen eta taldekako proban Johannes Lamparter-ekin brontzezko domina lortu zuen.

## Lorpenak 
## Erreferentziak
Augusto Bedacarratz

**Augusto Bedacarratz** euskal jatorriko fragata kapitaina Argentinako itsas hegazkinlari ohia da, eta 1982ko maiatzaren 4an Malvinetako Gerran HMS Sheffield hondoratu zuen misioa zuzendu zuen, Exocet AM.39 itsasontzien aurkako misila erabiliz. Lau hamarkadatan Britania Handiko Errege Itsas Armadako itsasontzi bat hondoratu zen lehen aldia izan zen.

## Gaztaroa 
Villa Mazan jaio zen, baina haurra zenean Macachinera joan zen bizitzera, La Pampa probintziara. Bertan bizi eta ikasi zuen bigarren hezkuntza arte. Gero, Buenos Aires probintziara joan zen bizitzera, eta han egin zuen batxilergoa Llavallolgo Euskal-Etxea ikastetxean. Gaur egun, han bizi da, baina maiz bisitatzen du Macachinera, han baserri bat eta lagunak dituelako. Macachingo aireportu klubari "Augusto Bedacarratz" deitzen zioten haren omenez.

## Ibilbidea 
Argentinako Itsas Akademian sartu zen, eta bere promozioan lehena izan zen 1965ean.

## HMS Sheffield-en aurkako erasoa 
1982ko maiatzaren 4an, Argentinako esplorazio-hegazkin batek Sheffield aurkitu zuen. Bedacarratz eta Armando Mayora tenientea Bilaketa eta Eraso Itsas Eskuadroian lanean ari ziren bi pilotuak ziren, eta aireratzeko agindua jaso zuten. Bi pilotuek ez zuten Exocet misilik jaurti lehenago. Bi Super Etendard hegazkinek Sheffield detektatu zuten, ikusmenetik kanpo, 20 miliara. Bedacarratzek askatzeko botoia sakatu eta lau segundora, Exocet-a bere hegazkinetik irten zen. Mayora tenienteak ere, Bedacarratzen Exocet-aren jaurtiketa ikusita, bere Exocet-a jaurti zuen, bi inpaktuekin Sheffield erabat hondatuta utziz.

Ondoren, bi hegazkinak beren baserantz abiatu ziren, baina zuzen itzuli ordez itsas azaletik 15 metrora egin zuten egan Antartikako norabidean, Errege Itsas Armada nahasteko. HMS Sheffield itsasontzia HMS Coventry eta HMS Glasgowrekin zegoen. Glasgowk hurbiltzen ari ziren bi hegazkinak detektatu zituen; Sheffield hogei miliara zegoen une hartan eta bere eragiketa gela ez zegoenez langile guztiekin, Glasgowk bidalitako informazio guztia ez zuen Sheffieldek jasotzen. Une haietan, Sheffield mezu bat bidaltzen ari zen Britainia Handira satelite bidez, ezin zuelako ezer ikusi bere radarrean. Itsasontzian zeuden 281 marineletatrik, 20 hil ziren, eta 26 zauritu.

Bedacarratz Argentinako Itsas Armadatik 1991n erretiratu zen, 3.500 hegaldi ordu militar baino gehiagorekin eta 200 hegazkin lurreratzerekin.

## Bizitza pertsonala 
Bi alaba, seme bat eta hiru biloba ditu.

## Erreferentziak 
## Kanpo estekak 
*  BBC hogei urte geroago, 2002an
Ilkka Herola

**Ilkka Herola** (Helsinki, Finlandia, 1995eko ekainaren 22a) konbinatu nordikoan lehiatzen den eskiatzaile finlandiarra da. Zilarrezko domina bat irabazi zuen  taldekako proban Eero Hirvonen taldekidearekin, eta brontzezko domina gizonezkoen banakako konbinatu nordikoan 2026ko Neguko Olinpiar Jokoetan.

2013ko FIS Munduko Txapelketan parte hartu zuen Val di Fiemmen, eta 2014ko Neguko Olinpiar Jokoetan Sotxin.

2019ko otsailaren 9an, Lahtin, Eero Hirvonenekin batera, 2 x 7,5 kilometroko taldekako proban irabazi egin zuen etxeko jendetzaren aurrean.

2025ean, Ilkka Herolak amaitu zuen finlandiarren garaipenik gabeko bolada. Hamabost urte igaro ziren aurreko garaipenetik. Azken irabazle finlandiarra Hannu Manninenen izan zen 2009-10 denboraldian Salpausselkän.

## Lorpenak 
## Erreferentziak
## Kanpo estekak
Eero Hirvonen

**Eero Hirvonen** (Helsinki, Finlandia, 1995eko ekainaren 22a) konbinatu nordikoan lehiatzen den eskiatzaile finlandiarra da. Zilarrezko domina bat irabazi zuen  taldekako proban Ilkka Herola taldekidearekin, eta brontzezko domina gizonezkoen banakako malda ertaineko proban konbinatu nordikoan 2026ko Neguko Olinpiar Jokoetan.

Hirvonen Laukaan jaio zen. 2015-16 denboraldian debutatu zuen Munduko Kopan, Lahtin (Finlandia), 2016ko martxoaren 6an, eta 33. amaitu zuen. Munduko kopan lortu duen emaitzarik onena 2. postua da 2016-17 Munduko Kopan, Lahtin (Finlandia), 2017ko urtarrilean.

2019ko otsailaren 9an, Lahtin, Ilkka Herolarekin batera, 2 x 7,5 kilometroko taldekako proban irabazi egin zuen etxeko jendetzaren aurrean.

## Lorpenak 
## Erreferentziak
Mundo Obrero

thumb| Alcalá de Henareseko kartzelan 1945 eta 1947 artean klandestinoki argitaratutako gehigarriaren mantxeta.

***Mundo Obrero*** (Langileen Mundua) Espainiako Alderdi Komunistaren (PCE) komunikazio-organo ofiziala da, eta bere argitalpenik zaharrenetakoa da. Egoitza Madrilen izanik, egunkaria ia etengabe argitaratzen da 1930az geroztik. Frankismo garaian erbestean plazaratzen jarraitu zuen.

## Historia 
Hasieran, César Falcón kazetari peruarrak zuzendu zuen egunkaria, eta Sobietar Batasunak finantzatu zuen. Egoitza nagusia Madrilen zuen. Lehen urtean, egunkariak ez zuen 13 zenbaki editatzea lortu. Hala ere, Espainiako Bigarren Errepublikaren eta Gerra Zibilaren zati handienean egunkari gisa argitaratu zen, eta hedapen handia lortu zuen. Adibidez, 1933. urtean, eguneko tirada 24.000 alekoa izan zen. Sevilla izan zen ale gehien saltzen ziren hiria, Madril aurretik ere.

Errepublikaren garaian zuzendari garrantzitsuenetako bat Vicente Uribe izan zen; lan horretan ere Antonio Mije eta Jesús Hernández nabarmendu ziren. 1930eko hamarkadaren une batzuetan, agintariek egunkaria bertan behera utzi zuten, eta horren ordez beste egunkari batzuk argitaratu ziren, hala nola *La Lucha*. Gerra hasita, egunkariak Editorial Católicaren tailerrak hartu zituen. 

Gerraren amaierarekin, egunkariak erbestean argitaratzen jarraitu zuen. Ale batzuk, bestetik, ezkutuan egin zituzten penintsulan, kartzeletan eta gerrilla taldeetan. Jarduera komunisten tresna baliotsua bihurtu zen aldizkaria, informazioa funtsezkoa baitzen frankismoaren aurkako borrokan.

Trantsizioan, egunkaria legez argitaratu zen berriro, lehenengo astekari gisa, eta geroago egunkari gisa (1978-1980). Horretarako, alderdiak kanpaina garrantzitsu bat garatu zuen, militanteen eta langileen laguntzari esker beharrezko 100 milioi pezeta lortu zituena. Hala ere, etapa hau ez zen oso iraunkorra izan eta hedabideak ez zuen arrakasta handirik izan. 1980ko hamarkadaren hasierako Alderdi Komunistaren krisiaren ondoren, langile gehienak kaleratu egin zituzten; egunkaria asterokoa izatera pasatu zen, eta, ondoren, hamabostekoa eta hilekoa ere izan zen.

Gaur egun, *Mundo Obrero* da Alderdi Komunistaren komunikabide garrantzitsuena. Era berean, Espainiako aldizkaririk zaharrenetakoa da. 2008an formatua berritu ondoren, argitalpenak PCEtik zabaltzen jarraitzen du, eta honako hauek biltzen ditu: gaurkotasun sozial eta politikoari buruzko artikuluak eta txostenak, elkarrizketak, dosierrak, eztabaida-topaketak, ekitaldiak, liburuen eta ikus-entzunezkoen iruzkinak, eta komunistek Espainian eta munduan egiten duten lanari buruzko informazioa.

## Erreferentziak 
## Kanpo estekak 
* :*Mundo Obrero*ren edizio digitala.
* :[Manolo Garridoren elkarrizketa Santiago Carrillo(https://eu.wikipedia.org/wiki/Santiago_Carrillo)rekin Mundo Obrerori buruz.]
Adufe

**Adufea** pandero lauki baten itxurako musika tresna bat da, menbranofonoen multzokoa, Portugalen jotzen dena. 

## Hedapen geografikoa 
Mairuen jatorrizo musika tresna da, Portugalen jotzen dena. Antzerako pandero laukiak Galizian (*Pandeiro cadrado*) eta Asturiasen (*Panderu cuadráu*) ere aurkitzen dira, bai eta Afrika iparraldean ere.

Portugesezko *adufe* izena Erdi Aroko arabierazko *ad-duff* izenetik dator eta Ekialde Hurbilean erabiltzen den *daf* musika tresnari egiten dio erreferentzia.

## Deskribapena 
Pandero karratua da eta alde bakoitzak 45 cm inguru neurtzen ditu. Pinuaren zurez eraikitako egitura du eta alde bietan teinkaturiko ahuntz larruzko mintza du. Izenaren lehen aipamena 1256. urtekoa da, *adufle* idatzita, eta morisko jatorria duen pandero laukia dela esaten da.

Portugalen Beira eskualdean errotu zen, Castelo Branco inguruan. Erdi Aroan ohiko musika tresna izan zen Portugal osoan baina ondoren haren erabilera asko murriztu zen. gaur egun tokiko jaialdietan ere ohikoa da ikustea.

## Musikari ospetsuak 
* Catarina Chitas
* Paco Bandeira

## Iruditegia 

Irudi:Adufe, Botanical Garden of Lisbon, Portugal 03.jpg|Adufea Lisboako Lorategi botanikoan.
Irudi:Manifestação Casas para viver, Lisboa, Jan. 2024 (53491577178).jpg|Adufea Lisboako jaialdi batean.
Irudi:Modas e Adufes I Fest Sons e Sabores.JPG|"Modas e Adufes" taldea.

## Erreferentziak 
## Kanpo estekak 
* Soinueneako fitxa
Javier Muguruza

**Francisco Javier Muguruza Arrese** (Bilbo, Bizkaia, 1958a) bizkaitar abokatu, legelari, tributarista eta unibertsitateko irakaslea.

Bizkaiko Foru Ogasuneko zuzendari orokorra izan zen (1999-2003).

EAEko Ekonomia Itunaren Arbitraje Batzordeko kidea da.

Finantza eta Tributu Zuzenbideko irakaslea da Deustuko Unibertsitatean eta Euskal Herriko Unibertsitatean.

## Argitalpenak 
* MUGURUZA ARRESE, Javier, ONAINDIA OLALDE, Guillermo. «Tributación municipal en Bizkaia: Crónica de 7 años de vigencia del concierto económico.» En *Primeras Jornadas de Historia Local*. Donostia: Eusko Ikaskuntza, 1988.
* MUGURUZA ARRESE, Javier. «El Concierto Económico del País Vasco visto desde Bruselas.» *Egintzak* no. 1 (1997).
* MUGURUZA ARRESE, Javier. «¿Qué modelo de armonización fiscal para qué modelo de integración comunitaria?» *Forum Fiscal de Bizkaia* no. marzo 1997 (1997).
* MUGURUZA ARRESE, Javier. «La política fiscal comunitaria en la década de los 90: nuevas estrategias para la convergencia de la imposición directa.» *Forum Fiscal de Bizkaia* no. IX-1998 (1998).
* MUGURUZA ARRESE, Javier. «El Código europeo de conducta fiscal.» *Fórum Fiscal de Bizkaia* no. X-1998 (1998).
* ATXABAL RADA, Alberto, MUGURUZA ARRESE, Javier. *Recopilación del Concierto Económico vasco. Legislación, jurisprudencia y bibliografía. 1981-2004*. Bilbao: Ad Concordiam, 2006.
* MUGURUZA ARRESE, Javier. «La creación de la Hacienda Foral de Bizkaia en 1981-1982 al recuperarse el Concierto Económico.» En *I Seminari Catalunya-Euskadi. la institucionalització política_ de les constitucions històriques als estatuts d´autonomia. I Mintegia Catalunya-Euskadi. Erakundentze politikoaz: irageneko konstituzioetatik, autonomi estatutue-tara (1808-2005)*. Barcelona: Generalitat de Catalunya, 2007.

## Erreferentziak 
## Ikus, gainera 
* Pedro Luis Uriarte

## Kanpo estekak
Gauza Garrantzitsuei Buruzko Elkarrizketak

thumb|Gauza Garrantzitsuei Buruzko Elkarrizketen identitate bisuala.
**Gauza Garrantzitsuei Buruzko Elkarrizketak** (), edo **Elkarrizketa Garrantzitsuak** laburbilduz, Errusiako derrigorrezko eskola-ikasgai sorta bat da, Errusiako Federazioko Gobernuaren ikuspuntutik hainbat gai jorratzen dituena, hala nola identitate nazionala, jaiegunak eta munduko gertaerak. Elkarrizketa Garrantzitsuen ikasgaiak ikasturtean zehar astelehen goizero izaten dira, bandera altxatzeko ekitaldiaren ondoren.

Elkarrizketa Garrantzitsuak Hezkuntza Garapen Estrategiaren Institutuak garatu zituen, Errusiako Hezkuntza Ministerioaren izenean, eta Errusiako gobernuak eskoletan «hezkuntza patriotikoa» sartzeko 17 urteko ahaleginaren parte da. Lehenengo ikasgaiak 2022ko irailaren 5ean egin ziren estatu osoan eta, oro har, Errusiako gobernuak Ukrainako inbasioarekin lotzen duen informazio gerraren parte direla uste da.

## Erreferentziak 
## Ikus, gainera 
* Heroiaren Ikasmahaia

## Kanpo estekak
Rob Jetten

**Rob Arnoldus Adrianus Jetten** (Veghel, 1987ko martxoaren 25a) herbeheretar politikaria da. Herbehereetako lehen ministroa da 2026ko otsailetik.

2005 eta 2011 artean Radboudeko Unibertsitatean Administrazio Publikoa ikasi ondoren, ProRail tren-enpresan lan egin zuen.

Demokratak 66 alderdiko kontseilari politiko gisa hasi zuen ibilbide politikoa. 2010etik 2017ra zinegotzi izan zen Nijmegenen. 2017an diputatu hautatu zuten, eta 2023an alderdiko buru bihurtu zen. 2024an lehen ministrorde izendatu zuten eta 2025eko hauteskundeetan bere alderdiaren emaitza historikorik onena lortu zuen. 2026ko otsailaren 23an, gutxiengoan zegoen gobernu bateko lehen ministro karguaren zina egin zuen.
Robert Carradine

**Robert Reed Carradine** (Los Angeles, Kalifornia, 1954ko martxoaren 24a - 2026ko otsailaren 23a) estatubatuar aktorea izan zen. John Carradine aktorearen semea, eta Keith eta David Carradineren anaia zen. Nagusiki *Revenge of the Nerds* filmetan Lewis Skolnick pertsonaia antzezteagatik eta Disney Channeleko *Lizzie McGuire* telesailean Sam McGuire pertsonaiarena egiteagatik ezaguna da.

## Filmografia 
### Zinema 
### Telebista 
## Kanpo estekak
Heroiaren Ikasmahaia

[thumb|Heroiaren Ikasmahaia proiektua [Rostov oblasta|Rostov oblasteko Krasnaia Poliana herriko eskola batean, 2018an.]]
**Heroiaren Ikasmahaia** () Errusiako Federazioko Gobernuak babestutako proiektu ideologiko militarista da. Proiektuaren barruan, ikasmahaiak jartzen dira eskoletan, Errusiaren alde borrokatu ziren pertsona ospetsuei buruzko informazioa dutenak. Normalean, pertsona horiek hiri edo eskola berean ikasi zuten eta Errusiaren alde borrokatu ziren, Ukrainako inbasioan barne.

Eskoletan oroitzapen-ikasmahaiak sartzea Errusia Batuak finantzatutako Eskola Berriaren Proiektua izeneko ekimen baten parte da.

## Historia 
Proiektua 2018ko otsailaren 19an jarri zen abian, hasieran eskola kopuru mugatu batean. Lehendabiziko «heroiaren ikasmahaia» Krasnoiarskeko 42. eskolan instalatu zen, Afganistango gerran parte hartu zuen Oleg Kuraginen omenez. Hau, Gauza Garrantzitsuei Buruzko Elkarrizketak ikasgaiarekin batera, Errusiak Ukraina inbaditzeko egiten duen doktrinamenduaren parte da.

## Erreferentziak 
## Kanpo estekak
Sabotage (2024ko filma)

***Sabotage***, 2014ko David Ayer estatubatuarrak zuzendutako ekintza thriller film bat da. Arnold Schwarzenegger, Sam Worthington, Olivia Williams, Terrence Howard, Joe Manganiello, Harold Perrineau, Martin Donovan, Max Martini, Josh Holloway eta Mireille Enos aktoreek antzeztu zuten.

## Argumentua 
DEA edo AEBetako Drogen Aurkako Agentziaren eliteko talde bat mexikar kartel baten aurkako ekintza batean hainbat dolarretako dirutza batez jabetuko da; handik gutxira, norbait dirutza jabetzeko asmoz talde horretako kideak banan-bana hiltzen hasiko da.

## Aktoreak 
* Arnold Schwarzenegger: John "Breacher" Wharton, DEAko agente berezia
* Sam Worthington: James "Monster" Murray, DEAko agente berezia
* Olivia Williams: Caroline Brentwood, Atlantako Poliziaren ikertzailea
* Mireille Enos: Lizzy Murray, DEAko agente berezia
* Terrence Howard: Julius "Sugar" Edmonds, DEAko agente berezia
* Joe Manganiello: Joe "Grinder" Phillips, DEAko agente berezia
* Harold Perrineau: Darius Jackson, Atlantako Poliziaren ikertzailea
* Martin Donovan: Floyd Demel, agente berezi laguntzailea
* Max Martini: Tom "Pyro" Roberts, DEAko agente berezia
* Josh Holloway: Eddie "Neck" Jordan, DEAko agente berezia
* Kevin Vance: Bryce "Tripod" McNeely, DEAko agente berezia
* Troy Garity: Spolcheck, DEAko agente berezia

## Kanpo loturak 
* IMDBko fitxa irakurgai
Luze (eskalada)

Eskaladan, **luzea** bi bilguneren arteko eskalada-tartea da; sokaren luzera baino txikiagoa izan ohi da, hau da, 40-45 metrokoa. 

Hala ere, informazio hori aldatu egin daiteke gomendatutako/erabilitako soka motaren arabera. Beraz, zehaztu zenbat eskalatu edo jaitsi gehienez azken posizio altxatutik edo bilgunetik, 40 metro edo 50 metro ingurukoa izan baitaiteke (erabilitako eskalada-sokaren arabera).

Orduan, bide bateko luzera kopurua (hainbat etapatako bidea) soka hori berreskuratzeko maiztasunaren arabera zehazten da. Eskalada-ibilbide errealetan aipatzen diren luzerak luzeran alda daitezke hainbat luzeratako bideetan (adibidez, 35 metroko lau soka-luzera, 45 metro, 50 metro, 30 metro).

## Erreferentziak 
## Kanpo estekak
Magdalena Zawisza-Kiezgajllo

**Magdalena Zawisza-Kiezgajllo** (Varsovia, 1861eko uztailaren 8a – Friburgo, 1945eko urtarrilaren 6a), **Magdalena Radziwiłł printzesa** bezala ere ezaguna, poloniar-lituaniar jatorriko bielorrusiar noblea, aktibista nazionala eta filantropo katoliko domingotar hirugarrendarra izan zen.

## Bizitza 
Magdalena (Maria Eva Magdalena Josefa Elisabet Apolonia Katalina) 1861eko uztailaren 8an jaio zen Varsovian, Polonian, Jan Kazimierz Zawisza-Kiezgajłło kondearen eta Maria Kwilecka kondesaren alaba. Ahizpa zaharrago bat zuen, Maria Eva kondesa, Michał Piotr Radziwiłł printzearekin ezkondu zena. Hezkuntza ona jaso zuen etxean, irakasle pribatuengandik. Aita 1887an hil ondoren, fortuna handia jaso zuen oinordetzan, Bielorrusiako eta Poloniako etxalde batzuk barne.

Bere ongintzazko lanen bidez, Vilniusko Unibertsitatea finantzatzen lagundu zuen, baita Kukhtsitxy herriko eskolaren, 1923an marianistek ireki zuten Druiako ​​komentuaren eta bigarren hezkuntzako eskolaren, Vilniusko apaizgaitegiaren eta Londresko lituaniar komunitatearen San Kasimiro elizaren eraikuntza ere.

Oso aktibo aritu zen Minsken Lehen Mundu Gerrako biktimei laguntzen. Erromako bizantziar errituko apaizgaitegia finantzatu zuen. Varsovian eliza bat eta Minskeko umezurztegiak eta haurrentzako etxeak eraikitzeko funtsak eman zituen, eta 1.009 liburu eman zizkion Lituaniako Zientzia Elkarteari. 1930ean, Lituaniako Gediminas Duke Handiaren Ordena eman zioten.

Sobietar erregimenaren eraginez bere ondasun guztiak galdu zituen eta, hondatuta, 1932an Friburgora (Suitza) joan zen bizitzera, non komentu batean sartu zen domingotar hirugarrendar gisa. 1945eko urtarrilaren 6an hil zen Friburgon. Bere errautsak 2018an hobiratu zituzten Minskeko San Simon eta Santa Helena elizan, zeremonia publiko batean.

## Familia 
1882ko apirilean, Luis Josef (Ludwik Józef) Krasiński kondearekin ezkondu zen, bera baino 27 urte zaharragoa zena, eta 1883an alaba bat izan zuen, Maria Luisa (Maria Ludwika) Krasińska kondesa. Senarra hil ondoren, Kukhtsitxyn bizi izan zen, Minsketik gertu. 1904an Wentzeslao Nikolas (Wacław Mikołaj) Radziwiłł printzea ezagutu zuen. Bera baino 19 urte gazteagoa zen, eta Londresen ezkondu ziren 1906ko martxoaren 30ean. 1914an alargundu zen bigarrenez.

## Erreferentziak 
## Kanpo estekak
Futbol amerikarreko Espainiako kopa

**Futbol amerikarreko Espainiako Kopa** Espainian, 1996az geroztik, urtero jokatzen den futbol amerikarreko lehiaketa bat da. Espainiako Futbol Amerikarreko Federazioak antolatzen du. 

## Historia 
1995eko urrian jokatu zen lehen edizioa (1995-96 denboraldia), Espainiako Futbol Amerikarreko Taldeak (AEFA) antolatuta eta Beefeater-en babesarekin, non Vilafranca Eagles eta Madrid Panteras-ek Bartzelona Boxers eta L'Hospitalet Pioners garaitu zituzten finalean postu bat irabazteko, 5000 ikusleren aurrean Madrilgo Cartuja kirol instalazioetan jokatu zena. 1996ko azaroan II. edizioko finala jokatu zen, Granadan, eta berriz ere Madrid Panterak irabazi zituzten, oraingoan Pionersen aurka.

2012ra arte, Espainiako Futbol Amerikarreko Elkarteak (AEFA) antolatu zuen, eta 2012an, sortu berria zen Espainiako Futbol Amerikarreko Federazioak (FEFA) antolatu zuen.

### Euskal taldeak kopan 
Futbol amerikarreko Espainiako kopan, bi euskal taldek bakarrik jokatu dute txapelketa: Bilbao Cougars eta Coyotes Santurtzi.

Bilbao Cougars Euskal Herriko historiako talderik onena izan zen eta kopako finalera iritzi den bakarra. Hau 1999an gertatu zen Badalona Dracsen aurka galdu zuten finalean.

Coyotes taldeak 2010 debutatu zuten kopan Valentzia Firebatsen aurka eta 2013an jokatu zuten azken partidua.

## Palmaresa urteka 
## Taldekako Kopako tituluak 
## Erreferentziak 
## Kanpo estekak
Gregorio Morán

**Gregorio Morán** (Oviedo, 1947 - 2026ko otsailaren 22a) gaztelaniaz idatzi zuen kazetari eta idazle espainiarra izan zen, Espainiako Trantsizioarekin eta diktadurarekin lotutako hainbat libururen egilea, tartean Adolfo Suárez politikariaren bi biografia, eta aldizkako hainbat argitalpenetan kolaboratzailea, hala nola *Mundo Obrero*, *Cambio 16* edo *La Vanguardia*. Euskal Herriari buruz ere idatzi zuen.

## Biografia 
Oviedon jaio zen 1947an. Batxilergoa hiri horretan egin ondoren, Madrilera joan zen Arte Dramatikoko Eskolan ikastera. Han, gaztetako langile-mugimenduekin harremanetan hasi zen. Frankismoaren aurkako oposizioan militatu zuen, Espainiako Alderdi Komunistako kide gisa, eta Parisen erbesteratu zen 1968an. Han, *Mundo Obrero* argitalpenean kolaboratu zuen. 1976.urtearen amaieran utzi zuen Alderdi Komunista, legeztatu baino pixka lehenago.

## Obra 
### Liburuak 
Hauek dira nagusiak:
* *Adolfo Suárez: historia de una ambición* (1979)
* *Los españoles que dejaron de serlo: Euskadi, 1937-1981* (1982)
* *Miseria y grandeza del Partido Comunista de España 1939-1985* (1986)
* *Testamento vasco: un ensayo de interpretación* (1987)
* *El precio de la transición* (1991, 2015)
* *Nunca llegaré a Santiago* (1996)
* *El maestro en el erial. Ortega y Gasset y la cultura del franquismo* (1998)
* *Llueve a cántaros. Crónicas intempestivas* (1999)
* *El viaje ruso de un vendedor de helados* (2001)
* *Los españoles que dejaron de serlo: cómo y por qué Euskadi se ha convertido en la gran herida histórica de España* (2003)
* *Asombro y búsqueda de Rafael Barrett* (2007)
* *Adolfo Suárez: Ambición y destino* (2009)
* *La decadencia de Cataluña contada por un charnego* (2013)
* *El cura y los mandarines. Historia no oficial del Bosque de los Letrados* (2014)
* *Memoria personal de Cataluña* (2019)
* *Felipe González. El jugador de billar* (2023)

## Erreferentziak 
## Kanpo estekak 
* Jot Down Magazinen plazaratutako elkarrizketa.
Petar Perunović

**Petar Perunović** () **Perun** ezizenez ezaguna, Montenegroko serbiar gusle jotzaile ospetsua izan zen. Lehen Mundu Gerrako serbiar ofizial kondekoratua ere izan zen.

## Biografia 
Perunović 1880an jaio zen Drenovštican, Pješivci- n, Montenegroko printzerrian, eta gaztetatik trebetasun bikaina erakutsi zuen gusle-rako, antzinako Balkanetako instrumentu bat. Bere tutore Ilija Kontić-ek emandako eskolak hartzen hasi zen, bere jaioterriko eskolan ikasten ari zen bitartean. 1900ean Montenegro utzi zuen Šabac-era, Serbiara, non bere musika irakaslea R. Tolinger zen. Belgradon nabarmendu zen 1908an , Mihailo printzearen omenezko monumentu erraldoi baten aurrean joz, Bosniako krisiaren aurka protestan. Negotin, Irakasle Eskolan graduatu zen 1910ean. Bere irakaskuntza ibilbidea bi Balkanetako gerrek eta Lehen Mundu Gerrak eten zuten, non parte hartze aktiboa izan zuen. Petar soldadu ausarta eta serbiar ofizial errespetatua zen. 1912tik 1918ra borrokatu zen. Bularrean, erraz ezagutzen dira apaingarri guztiak, besteak beste, laugarren mailako ezpatekin Karađorđeko izarra, preziatuena izanik.

Gerren ondoren, denbora labur batez irakasten hasi zen, Milan Pribićević Lehen Erregimentu Gainnumerarioko komandantearekin batera Estatu Batuetara joan aurretik, han zeuden serbiar komunitateetan zehar bira luze bat egiteko. New Yorken, Clevelanden, Detroiten eta Chicagon, lehen serbiar etorkinak abesti abertzaleekin entretenitu zituen eta disko asko grabatu zituen "Gusle serbiarra" zigilupean, Serbiatik, Vojvodinatik, Errumaniako Banatik, Eslavoniatik, Dalmaziatik, Kroaziatik, Bosnia-Herzegovinatik, Hego Serbiatik, Kosovotik, Mazedoniatik eta Montenegrotik Amerikara joan ziren serbiar emigranteek sortutakoa. Bere garaiko serbiar ospetsuen aurrean jo zuen, besteak beste, Nikola Tesla eta Michael Pupinen aurrean.

Liburuak eta artikuluak idatzi ziren berari buruz, borrokan gogortutako boluntario guztiek eta Serbiako armadako goi-mailako ofizial ospetsuenek ezagutzen zuten.

1952an hil zen bere jaioterrian, Montenegron.

## Diskografia 
Serbiarren *Dahija/Turkiar Ofizialen aurkako matxinada* epikoa, AEBetan serbiar emigranteek sortutako Serbiar *Gusle* etiketa, *Marsh Laboratories-* ek grabatua, Chicago, 1920ko hamarkadan.

## Kanpo estekak
Helduleku (eskalada)

edo *bouldering* ekitaldi batean.]]
Eskaladan, **heldulekua** paretak duen zuloa edo irtengunea da, eskalada egiteko lagungarri gertatzen dena. Pareta batean, hainbat zailtasun dituzte bideetan, bide izenekoak. Heldulekuen posizio desberdinak dituen ibilbide berri bat aurkituz gero, "irekitzeaz" ari gara.

Helduleku artifiziala material (sintetiko edo natural) baten sorkuntza da, eskalada-murru baten gainean muntatuta, harri naturalaren baldintzak simulatzen dituena. Heldulekuak txikiak eta handiak dira, eta distantzia aldakor baten artean jartzen dira, zailtasun desberdinetako ibilbideak eraikitzeko. Eskalatzaileek helduleku bat estutzen dute eskuekin edo oinak gainean jartzen dituzte. Eskaladako gimnasio askotan, helduleku artifizialak «ibilbide» edo «bide» izeneko bide batean antolatuta daude.

Helduleku artifizialak egiteko, poliuretanoa, egurrezkoa edo arroka naturala erabiltzen da, eta lehena ohikoena da.

## Erreferentziak 
## Kanpo estekak
Carlos Askunze Elizaga

**Carlos Askunze Elizaga** ekintzaile soziala da, Euskal Herriko ekonomia solidarioarekin, banka etikoarekin eta mugimendu sozialekin duen konpromisoagatik ezaguna.  Euskadiko Ekonomia Alternatibo eta Solidarioaren Sarea, REAS Euskadiko koordinatzailea izan zen,.

## Biografia 
Filosofia eta Hezkuntza Zientzietan lizentziatua da, Psikologia Atalean. Graduondoko unibertsitate-diploma du nazioarteko garapenean eta lankidetzan.

1993tik 2005era, HEGOAko (Garapen eta Lankidetza Ikerketarako Institutua) gizarte-sentsibilizazio arloko arduraduna izan zen, baita 2007tik 2017ra, Euskadiko Gizarteratze Enpresen Elkarteko (Gizatea) kudeatzailea ere. 2008tik 2017ra FAEDEI-Gizarteratze Enpresen Elkarteen Estatu Federazioko Zuzendaritza Batzordeko idazkaria izan zen.

Deustuko Unibertsitateko Peru Sasia eta Cristina de la Cruz Etika Aplikatuko Zentroko taldeko ikertzaile elkartua da.

2013tik, Euskal Herriko Unibertsitateko Gizarte Ekonomia eta Solidarioko Unibertsitate Masterreko irakaslea da.

2020tik 2022ra *Revista de Economía Crítica* delakoaren kanpo-ebaluatzailea izan zen.

2024ko foru hauteskundeetan, EH Bilduren hautagaitzako kide izan zen Bizkaiko Lurralde Historikoan.

## Obra 
* "Más allá del capitalismo: alternativa desde la Economía Solidaria" in *Gizarte Dokumentazioa* 168, 2013.
* "Mundu poscovid batek behar duen trantsizio ekosoziala" in Revista *Noticias Obreras* nº 1.635, 2021).
* "REAS: Ekonomiak pertsonekin topo egiten duenean mundua aldatzen dugu", *Ekonomia Sozial eta Solidarioaren Nazioarteko* Kongresuaren osoko bilkura (2014ko azaroaren 27a, Centro Pignatelli, Zaragoza).

## Erreferentziak 
## Kanpo estekak 
* Carlos Askunze: «Zoriona ulertzeko modu bat garatu dugu, jabetzekin oso lotua», *Herri Irratia*, 2024ko maiatzaren 15a
* Carlos Askunze. Munduko arrozak (Bilbo) en Elkarrekin egoteko moduak: la urbe ludens Kultura eta Herritartasunaren V. Topaketan. “ESPAZIO PUBLIKOA: egin-berregin” 2019ko urriaren 23 eta 24an
* Barrios degradados, RTVE 2012ko martxoaren 23a
2026ko Tirreno-Adriatiko

**2026ko Tirreno-Adriatiko** Tirreno-Adriatiko lasterketaren 61. edizioa martxoaren 9a eta martxoaren 15a bitartean jokatu zen. Lido di Camaiore eta San Benedetto del Tronto lotu zituen, guztira 1.170,5 km eginez zazpi etapatan. UCI World Tour 2026ko lasterketa bat izan zen.

Garailea, UAE Team Emirates taldeko Isaac Del Toro mexikarra izan zen.

## Talde parte-hartzaileak 
## Ibilbidea 
## Etapak 
### 1. etapa 
### 2. etapa 
### 3. etapa 
### 4. etapa 
### 5. etapa 
### 6. etapa 
### 7. etapa 

## Azken sailkapenak 
### Sailkapen orokorra 
### Puntukako sailkapena 
### Mendiko sailkapena 
### Gazteen sailkapena 
### Taldekako sailkapena 
## Erreferentziak 
## Kanpo estekak
Huáng tǔd

***Huáng tǔd***, txinera sinplifikatuez 黄土地 eta txinera tradizionalez 黃土地, , 1984ko Chen Kaige txinatarrak zuzendutako drama film bat da. Xueqi Wang, Bai Xue, Quiang Liu eta Tuo Tan aktoreek antzeztu zuten.

## Argumentua 
1939, Txina, soldadu bat iparraldeko Shaanxi probintziako herrixka batera ailegatu berri da, bertako abesti herrikoiak bildu eta haien letra moldatu ondoren Armada komunistak doan edonora abestu ditzan. Gertaera honek herrixkan bizi den 14 urteko neska baten bizitza betirako aldatuko du.

## Aktoreak 
## Kanpo loturak 
* IMDBko fitxa irakurgai